აღმოსავლეთი რანგა
აღმოსავლეთი რანგა (ისლ. Eystri-Rangá) — მდინარე ისლანდიის სამხრეთ-დასავლეთში, ცნობილია თევზჭერით. მდინარე სათავეს იღებს სტრატოვულკან ტინდფიალლაიოდკულიდან, შემდეგ მიედინება სამხრეთ-დასავლეთით და უერთდება მდინარე თვეროუს. აღმოსავლეთი რანგა მდებარეობს რეიკიავიკიდან 100 კილომეტრში. აღმოსავლეთი რანგა თევზჭერით მეორე მდინარეა დასავლეთი რანგას შემდეგ. თევზჭერის სეზონი გრძელდება 4 ივლისიდან 3 სექტემბრამდე.